Το **Μνημείο της Νίκης** (γνωστό και ως **Μνημείο του Άγνωστου Στρατιώτη**) είναι μνημείο το οποίο βρίσκεται στο Στεπανακέρτ, έχει μορφή οβελίσκου και είναι μέρος του συγκροτήματος των Μνημείων του Στεπανακέρτ το οποίο τιμά τη μνήμη των ντόπιων που πέθαναν πολεμώντας στον Μεγάλο Πατριωτικό Πόλεμο αλλά και άλλες ένοπλες συγκρούσεις.

Ιστορία
-------

 Διαμαρτυρία των Αρμενίων του Αρτσάχ στο χώρο του μνημείου, 20 Φεβρουαρίου 1988. 
Το Μνημείο της Νίκης κατασκευάστηκε και ολοκληρώθηκε το 1945. Στο συγκρότημα μνημείων τοποθετήθηκε ένας οβελίσκος εις μνήμην των 22.000 κατοίκων της Αυτόνομης Περιφέρειας του Ναγκόρνο-Καραμπάχ (τμήμα της Αζερικής ΣΣΔ) που σκοτώθηκαν πολεμώντας στα μέτωπα Β΄ Παγκοσμίου Πολέμου. Το ύψος του οβελίσκου φτάνει τα 21 μέτρα. Στον απέναντι λόφο υπάρχει ένας μαζικός τάφος, στον οποίο έχουν ταφεί τα λείψανα γηγενών στρατιωτών που σκοτώθηκαν πολεμώντας στον Β΄ ΠΠ. Το συγκρότημα των μνημείων περιλαμβάνει επίσης ένα σιντριβάνι, χτισμένο στον ρυθμό της παραδοσιακής αρμενικής αρχιτεκτονικής. 

Στο μνημείο υπάρχει ένα βάθρο από γρανίτη, πάνω στο οποίο υπάρχει ένα ανάγλυφο με χαραγμένα τα ονόματα και τα πορτρέτα Αρμενίων στρατιωτών που πολέμησαν στον Μεγάλο Πατριωτικό Πόλεμο και παρασημοφορήθηκαν με το παράσημο του Ήρωα της Σοβιετικής Ένωσης. Από το 1945 έως το 1990 το μνημείο ανήκε στις αρχές της αυτόνομης περιφέρειας του Ναγκόρνο Καραμπάχ της Αζερικής Σοβιετικής Σοσιαλιστικής Δημοκρατίας. Από το 1991 το μνημείο ανήκει στις αρχές της Δημοκρατίας του Ναγκόρνο-Καραμπάχ (επίσημα γνωστή ως Δημοκρατία του Αρτσάχ από το 2017). Πιο πρόσφατα, οι αρχές της δημοκρατίας του Ναγκόρνο-Καραμπάχ προσέθεσαν ένα νέο τμήμα στο συγκρότημα των μνημείων, το οποίο αποτελείται από ένα νεκροταφείο στο οποίο θάφτηκαν τα λείψανα στρατιωτών της δημοκρατίας του Ναγκόρνο-Καραμπάχ που σκοτώθηκαν κατά την διάρκεια του πολέμου του Ναγκόρνο-Καραμπάχ  

Κατά τους εορτασμούς για την Ημέρα της Νίκης συγκεντρώνονται στο μνημείο οι ντόπιοι βετεράνοι του Μεγάλου Πατριωτικού Πολέμου καθώς και οι ντόπιοι βετεράνοι του Αφγανικού πολέμου. Κάθε 15 Φεβρουαρίου, οι «Αφγανοί» (δηλ. οι στρατιώτες από την Αυτόνομη Περιφέρεια του Ναγκόρνο-Καραμπάχ που συμμετείχαν στον Σοβιετοαφγανικό πόλεμο του 1979 - 1989) αφήνουν λουλούδια προς τιμήν των 228 στρατιωτών από την αυτόνομη περιφέρεια του Ναγκόρνο-Καραμπάχ που συμμετείχαν στον πόλεμο. Επτά από αυτούς σκοτώθηκαν κατά τη διάρκεια του πολέμου.

Γκαλερί
-------

* Στο συγκρότημα των Μνημείων του Στεπανακέρτ υπάρχει το μνημείο του τεθωρακισμένου οχήματος Τ-72.Στο συγκρότημα των Μνημείων του Στεπανακέρτ υπάρχει το μνημείο του τεθωρακισμένου οχήματος Τ-72.
* Το μνημείο Είμαστε τα βουνά μας.Το μνημείο Είμαστε τα βουνά μας.
* Πανοραμική θέα του Μνημείου της Νίκης.Πανοραμική θέα του Μνημείου της Νίκης.
* Μνημείο για τα θύματα της γενοκτονίας των Αρμενίων.Μνημείο για τα θύματα της γενοκτονίας των Αρμενίων.

Παραπομπές
----------

1. ↑  Карабахские "афганцы" отмечают свой праздник (Ρωσικά)
2. ↑  Мемориальный комплекс Степанакерта меняет архитектурный облик Αρχειοθετήθηκε 2020-03-24 στο Wayback Machine. (Ρωσικά)
3. ↑  «Memorial Complex in Stepanakert, Artsakh». www.armenian-genocide.org. Ανακτήθηκε στις 19 Δεκεμβρίου 2017.
4. ↑  Boris Kester. «Stepanakert Memorial Complex» (στα Αγγλικά). www.traveladventures.org. Ανακτήθηκε στις 19 Δεκεμβρίου 2017.
5. ↑  Союз ветеранов Афганской войны Арцаха отмечает очередную дату вывода советских войск из Афганистана (Ρωσικά)
6. ↑  Глава 12. Шуша. Последняя цитадель (Ρωσικά)